AksaraLLM/aksara-bahasa-daerah-v1 huggingface dataset:
Ludwig Josef Johann Wittgenstein (dipunlafalaken [luːtvɪç ˈjoːzɛf ˈjoːhan ˈvɪtgənʃtaɪn], ) inggih punika salah satunggaling filsuf paling gadhah prabawa wonten ing abad 20 lan gadhah kontribusi ingkang ageng wonten ing filsafat basa, filsafat matematika, lan logika. Piyambakipun gadhah pamanggih bilih prakawis filsafat sajatosipun minangka prakawis basa.

Ludwig Wittgenstein minangka filsuf ingkang miyos wonten ing Ostenrik ingkang lajeng nglajengaken studinipun wonten ing Inggris. Karya wiwitanipun, Tractatus-Logico-Philosophicus gadhah prabawa ingkang ageng sanget wonten ing obahan Lingkaran Wina, mliginipun Ruldof Carnap lan Moritz Schick.

Piyambakipun minangka satunggaling murid Bertrand Russell, salah satunggaling filsuf Inggris ingkang kawéntar ing Universitas Cambridge, ingkang gadhah prabawa ageng sanget wonten ing pandangan ing ngajeng. Wittgenstein mulang wonten ing Trinity College, Cambridge lan dumugi pungkasaning gesang dumunung wonten ing kutha punika.

Asal-usul 
Wittgenstein inggih punika putra satunggaling industriawan ingkang sugih sanget. Nanging Ludwig Wittgenstein boten remen kaliyan bab-bab kadonyan lan piyambakipun boten nuntut warisaning bapakipun.

Éwadéné bapakipun nganut agama Protèstan lan ibunipun nganut agama Katolik, ingkang lajeng ndhèrèk agama ibunipun, sajatosipun kekalih tiyang sepuhipun taksih minangka keturunan Yahudi.

Wittgenstein ingkang utama dipunkenal amargi paham filsafatipun nalika gesangipun éwah lan dados bènten kanthi total saèngga kadang kala tiyang nyebutipun minangka Wittgenstein I lan Wittgenstein II.

Paham 
Wittgenstein inggih punika panulis Tractatus Logico-Philosophicus ingkang minangka sumber inspirasi kaum logis-positivis wonten ing bab analisis antawising pernyataan ingkang gadhah makna kaliyan pernyataan ingkang boten gadhah makna. Piyambakipun ngandharaken punika lumantar téyori pemaknaan ingkang dipunkenal minangka téyori gambar. Wonten ing karya salajengipun, Philosphical Investigations, piyambakipun ngoreksi pamanggih wiwitanipun wonten ing bab Tractatus lan langkung nengenaken pendekatan holistik-praktis wonten ing pendekatan tumrap prakawis basa. Pamanggih punika mangaruhi para filsuf ingkang nganut paham ordinary language philosophy, kados déné Gilbert Ryle.

Karya 
 Logisch-Philosophische Abhandlung, Annalen der Naturphilosophie, 14 (1921)
 Tractatus Logico-Philosophicus, (1922)
 Philosophische Untersuchungen (1953)
 Philosophical Investigations, alihbasa Inggris déning G.E.M. Anscombe (1953)
 Bemerkungen über die Grundlagen der Mathematik, (1956) 
 Remarks on the Foundations of Mathematics, alih basa Inggris déning G.E.M. Anscombe, rev. ed. (1978)
 The Blue and Brown Books (1958) (Bahan kuliah wonten ing basa Inggris dhateng mahasiswa Cambridge taun 1933-1935)
 Philosophische Bemerkungen, ed. by Rush Rhees (1964)
 Philosophical Remarks (1975)

Cathetan suku

Lair 1889
Pati 1951
Filsuf Ostenrik
Tokoh Ostenrik
Dark Knight utawa The Dark Knight''''''' ya iku jeneng parapan kang umum kanggo   superhero DC Comics Batman.Dark Knight''' bisa ngarujuk Tumuju:

Komik 
 Batman: Legends of the Dark Knight, salah sawijining serial wulanan ing taun 1989 nganti 2007
 Batman: The Dark Knight, Minangka serial kang sinambung déning karya David Finch, dimulai pada 2011
Owen Seymour Arthur () inggih punika Nayakotama Barbados wiwit taun 1994 dumugi taun 2008.

Piyambakipun mengku kalungguhan wiwit tanggal 7 September 1994, minangka Nayakotama Barbados ingkang angka 5. Arthur, ingkang miyos wonten ing Barbados, nalika yuswanipun ngancik angka 44 dados salah satunggaling pulitikus Barbados paling timur ingkang dipunangkat mengku kalungguhan.

Kanthi sukses piyambakipun mimpin Parté Buruh Barbados (BLP) saperlu menangaken Pemilu ingkang dipunadani wonten ing tanggal 6 September 1994, nalika menangaken 19 saking 28 kursi wonten ing House of Assembly. Piyambakipun wangsul malih mbekta BLP dhumateng kamenangan ageng wonten ing tanggal 20 Januari 1999, menangaken 26 saking 28 kursi.

Karier pulitik Nayakotama punika kawiwitan nalika piyambakipun dipunangkat minangka anggota Senat Barbados rikala taun 1983. Piyambakipun dados anggota parlemen taun 1984 lan dipunangkat minangka Pemimpin Oposisi nalika taun 1993. Piyambakipun tetep dados Ketua Parté Buruh Barbados.

Nayakotama punika lenggah wonten ing All Saints' Boys' School, Coleridge and Parry School on a Government Scholarship, Harrison College lan Universitas Hindia Barat, Cave Hill and Mona Campuses, pungkasanipun wonten ing pascasarjana U.W.I.

Panyepeng gelar Bachelor of Arts (BA) (pakurmatan golongan atas angka 2) wonten ing babagan ékonomi lan sajarah, lan Master of Science wonten ing babagan ékonomi, Arthur miwiti karier kerjanipun wonten ing wewengkon Jamaika, minangka Asisten Riset wonten ing Departemen Manajemen Kampus Mona, U.W.I.

Nalika taun 1974 piyambakipun pikantuk kadudukan minangka Wakil Perencana Ékonomi wonten ing Agen Perencanaan Nasional ing tlatah Jamaika. Wonten ing wekdal 5 taun piyambakipun dumugi kadudukan atas Ketua Perencana Ékonomi. Pangangkatan candhakipun Arthur inggih punika Direktur Ékonomi, wiwit saking taun 1979 tumuju taun 1981, wonten ing Institut Bauksit Jamaika.

Minangka Direktur, tanggel jawabipun kalebet pangaturan Divisi Urusan Ékonomi lan Keuangan ingang ngawasi produksi bauksit wonten ing Jamaika, pambayaran dipuntarik lan dipunkengingaken dhumanteng parusahan lan sadaya aspèk sanès saking palaksanan lan urusan ékonomi indhustri bauksit Jamaika.

Piyambakipun makili Jamaika wonten ing Grup Ekspor Antar-Papréntahan UNCTAD ing Transfer Teknologi nalika taun 1975 lan 1976, minangka anggota Gugus Tugas OAS wonten ing Transfer Teknologi ing Karibia lan anggota Proyek Studi Kabijakan Teknologi Karibia antawising taun 1977 lan 1978. Kajawi punika, Arthur ugi njabat minangka anggota Dewan Direktur saking Dewan Riset Ilmiah Jamaika.

Nalika taun 1981, Arthur kondur malih dhateng Barbados lan pikantuk kalungguhan dados Ketua Analis Proyek ing Kementrian Keuangan lan Perencanaan, ing pundi piyambakipun mbiyantu kanthi penyediaan lan tinjauan studi pra-kamungkinan kadadosan lan kamungkinan kadadosan wonten ing hubunganipun kaliyan program investasi umum Barbados.

Cathetan suku 

 Biografi resmi 

Nayakotama
Tokoh Barbados
Lair 1949
Deryck Jason Whibley utawa Deryck Whibley  ya iku gitaris saka band nagara Kanada, SUM 41. Whibley duwé ya iku jejuluk saka Deryck Whibley. Dhèwèké lair tanggal 21 Maret 1980 ing kutha Scarborough, Ontario, nagari Kanada. Dhèwèké tau krama karo Avril Lavigne ya iku salah sawijiné pènyanyi ing nagara Kanada. Deryck krama karo Avril nalika taun 2006. Nanging, nalika Oktober 2009, saka wawancara, Avril lan Deryck miwiti pégatan .

Karir Musik 
Whibley miwiti dadi penyanyi nalika taun 1996. Deryck kang duwé jeneng béda Bizzy D, Gunner, utawa Sven iki miwiti ing manajemen artis Bunk Rock Music lan No Warning . SUM 41 iku digawé karo  Steve Jocz. Jeneng SUM 41 iku digawé karo Deryck nalika Kaspir, jeneng pisanané SUM 41, miwiti manggung kaping pisan nalika 41 dina ing mangsa kétiga (Summer = SUM) ing Supernova Show.
Deryck uga tau main drum ing SUM 41 nalika manggung. Nanging nalika garap lagu Paint For Pleasure (SUM 41-Album Chuck) dhèwèké kena hernia. Nalika iku SUM 41 manggung ing Winipeg, Manitoba, Kanada . Deryck uga tau dadi bassis saka SUM 41 nalika Steve Jocz ing posisi gitar. Banjur, sakmariné Deryck saka lara, Jocz uga bali dadi drummer.

Karir Filem 
Deryck Whibley uga tau nandhangi dadi aktor nalika ing filem Dirty Love lan King of the Hill .

Manéka Warta Saka Deryck 
2007 nalika iku, Deryck uga kena cidra  amarga kacilakan nalika main drum ing lagu Pain For Pleasure. SUM 41 uga isih manggung ing acara tur Strength in Numbers Tour  bèbarengan karo Finger Eleven.
Deryck uga dadi tamu ing album Operation M.D.. Deryck urun ing lagu Sick + Twisted pérangan instrumen Piano lan Keyboard.
Nalika taun 2010, miwiti SUM 41 tur ing acara Summer Sonic Festival  Ing Jepang, Deryck uga lumebu rumah sakit amarga digithik wong mendem  ing sajeroning bar ing Jepang.

Catethan suku

Pranala njaba 

Deryck Whibley Fan Club
Sum 41 Web Kantor Deryck Whibley

Fender Artist Gutar Fender: Deryck
Squier Guitars Gitar Telecaster: Deryck
Album anyar saka SUM 41: cariyos alané Deryck Whibley nalika dadi alkoholis

Gladri foto saka Deryck Whibley 

Musisi Kanada
SUM 41
Produser Musik
Penyanyi Kanada
Serangan Umum 1 Maret 1949 ya iku kadadéan paperangan ing tanggal tanggal 1 Maret 1949 ing kutha Yogyakarta kanthi gedhen-gedhenan.Peperangan kan dirancang lan di siapake déning jajaran paling dhuwur ing wewengkon Divisi III/GM III uga dibiyantu déning pimpinan pamaréntah sipil adidasar instruksi ska Panglima Besar Sudirman.

Pranala njaba 
 Penggagas Serangan Umum 1-3-1949 bukan Letkol Soeharto?
 http://www.bluefame.com/index.php?showtopic=33584
 http://batarahutagalung.blogspot.com/2006/03/fakta-baru-mengenai-serangan-umum-1.html

Sajarah Indonésia
Sajarah Yogyakarta
Indonésia dalam taun 1949
Perang melibatkan Indonésia
Perang Kemerdekaan Indonésia
Zukini (saking Basa Italia, zucchine (tunggal) utawi zucchini (jamak) inggih punika jinising labu alit ingkang wohipun dipunpanèn sadèrèngipun mateng minangka janganan. Janganan punika kalebet salah satunggaling wujud budidaya saking Cucurbita pepo. Wonten ing nagari Prancis, Inggris, lan nagara-nagara Benelux janganan punika langkung kondhang minangka courgette (dipunwaos "kurzet"). Warni njawinipun woh mau limrahipun saged warni kuning lan ijo enèm utawi ijo tuwa. Wujudipun woh punika mirib kaliyan timun, sanajan wonten ingkang wujudipun bunder utawi kados gendul (botol) gumantung kaliyan kultivaripun.

Janganan punika katingal taksih énggal dipuntepangi ing Indonesia (paruh angka kalih abad kaping 20) sanajan sampun kondhang ing masakan Éropah. Pangginaan zukini padatanipun mirib kaliyan belustru, gambas (oyong) utawi bligo, inggih punika dipunmasak mawi duduh ingkang èncèr. Ing sapérangan papan, zukini dipuntugel-tugel lajeng dipunmasak kanthi cara dipungorèng. Zukini punika arang dipundhahar kanthi mentah tanpa dipunolah rumiyin.

Paédah zukini 

Kajawi saking babagan nutrisi, mupangat sanès saking woh zukini kanggé kasarasan punika dèrèng kathah dipunsinaoni. Nanging wonten sapérangan pasinaon babagan labu punika dhumateng kéwan ing dados pacoban. Kajawi punika pasinaon-pasinaon ingkang sampun kalampahan langkung mirsani labu kanthi wetah sanès kanthi spesisifik namung zukini. Minangka antioksidan zukini punika kalebet sumber ingkang saé saking mangan, vitamin C, lan vitamin A ingkang dados antioksidan. Kajawi punika wonten ugi kandhutan antioksidan sanès kados ta lutein lan zeaxanthin. Aktivitas zat antioksidan wonten ing zukini kalebet ingkang stabil lan sampun kabukti saking asiling pasinaon dhumateng keaktifan antioksidan zukini ingkang sampun dipundamel beku. Supados pikantuk mupangat kanthi wetah saking antioksidan ingkang wonten ing zukini langkung saé bilih manawi dhahar boten namung dagingipun kemawon nanging inggih ugi kulit lan wijinipun.

Kandhutan zukini 
Woh zukini ngandhut vitamin B kompleks (B1, B2, B3, B6, folat, lan kolin), ugi serat pangan ingkang mupangat anggènipun ngatur kadar gula ing getih. Saking asiling panalitèn ing kéwan pacoban nedahaken vilih wonten mupangat antiinflamasi ing sistem kardiovaskular lan saluran pancernaan, ingkang asalipun saking omega-3 (ingkang wonten ing woh zukini), senyawa karoten lutein, zeaxanthin, lan beta-karoten, sarta senyawa antiinflamasi aking golongan polisakarida inggih punika homogalacturonan. Wontenipun kombinasi antawisipun antioksidan lan antiinflamasi ingkang wonten ing zukini saéngga saged dipunaturaken bilih woh punika gadhah mupangat minangka anti kanker.

Cathetan suku 

Cucurbitaceae
Janganan
Ratu Juliana Louise Marie Wilhelmina van Oranje-Nassau () inggih punika Ratu  Walanda saking 6 September 1948, dumugi tanggal 30 April 1980, ambal warsa beliau ingkang kaping 71, nalika putrinipun Ratu Beatrix jumeneng ratu.

Juliana palakrama kaliyan Bernhard zur Lippe Biesterfeld, satunggaling bangsawan Jerman, rikala tanggal 7 Januari 1937 lan pikantuk sekawan putra Beatrix (1938), Irene (1939), Margriet (1943), lan Marijke (1947) ingkang namanipun lajeng kagantos dados Christina.

Ratu Juliana minggah tahta nggantosaken ingkang ibu, Wilhelmina, antawising taun 1947 – 1948. Rikala tanggal 27 Dhésèmber 1949, piyambakipun ingkang kanthi resmi masrahaken kedaulatan Hindia Walanda dhumateng ketua wakil Indonésia, M. Hatta, wonten ing pepanggihan ing Pura Dam, Amsterdam.

Rakyat Walanda remen kaliyan piyambakipun amargi boten njunjung formalitas kanthi saèstu. Putrinipun, Beatrix, malah dipunkenal langkung formal, kados déné ingkang bapa, Pangeran Bernhard.

Ratu Juliana pindhah dhateng Indonésia wonten ing taun 1972 sinambi mbekta "olèh-olèh", antawisipun naskah manuskrip Kakawin Nagarakretagama. Naskah lontar punika asalipun saking Lombok lan dumugi ing Walanda amargi dipunjarah déning KNIL rikala taun 1894, nalika bala Walanda ngasorake Lombok.

Éwadéné sampun ngundhuraken dhiri saking pulitik wiwit taun 1980, piyambakiun taksih aktif wonten ing babagan sosial dumugi taun 1995.

Lan piyambakipun ingkang minangka Ratu Walanda ingkang pungkasanipun ngakuni kedaulatan nagara Indonésia sasampuning pepanggihanipun kaliyan Mohammad Hatta wonten ing pamungkasan Diplomasi wonten ing Konferensi Meja Bundar ing kutha Den Haag, nalika tanggal 23 Agustus dumugi tanggal 2 November 1949.

Pagesangan Wiwitan 
Juliana miyos wonten ing kutha Den Haag, putra saking Pangeran Hendrik, Duke saking Mecklenburg-Schwerin kaliyan Ratu Wilhemina saking Walanda. Juliana nelasaken masa alitipun wonten ing Pura Het Loo ing Apeldoorn, lan wonten ing Pura Noordeinde sarta Pura Huis ten Bosch ing wewengkon Den Haag. Sawijining sekolah kecil dipunyasa wonten ing Pura Noordeinde saking pamanggihipun pengajar Jan Lightart saèngga, nalika yuswanipun ngancik angka 6 taun, sang Putri saged pikantuk pendidikan utamanipun sesarengan kaliyan kancanipun. Kanca sepantaranipun inggih punika Baroness Elise Bentinck, Baroness Elisabeth van Hardenbroek lan Jonkvrouw Miek de Jonge.

Kados ingkang kacantum wonten ing konstitusi Walanda manawi piyambakiipun kedah siyap nglajengaken tahta nalika yuswanipun ngancik angka 18, pendidikan Putri Juliana kalampahan langkung rikat saking laré sanèsipun. Sasampunipun 5 taun pendidikan dhasar, sang Putri pikantuk pendidikan lanjutanipun (dumugi tingkat pra-universitas) déning tutor privat.

Cathetan suku

Lair 1909
Pati 2004
Ratu
Kerabat karajan Walanda
George Ogden Abell ingkang miyos wonten ing tanggal 1 Maret 1927 lan séda ing tanggal 7 Oktober 1983, inggih punika salah satunggaling astronom wonten ing Universitas California, Los Angeles. Piyambakipun makarya minangka astronom panaliti, guru, administrator, ilmuwan science lan pendhidhikan, lan skeptik. Abell pikantuk gelar B.S. ing taun 1951, lajeng pikantuk gelar M.S. ing taun 1952 lan pikantuk gelar Ph.D. ing taun 1957 saking California Institute of Technology. Piyambakipun miwiti karir dados astronom kanthi langkung rumiyib dados tour guide wonten ing Griffith Observatory ing Los Angeles.

Padamelanipun

Asiling karyanipun ingkang saé piyambak lan kathah dipunkenal inggih punika saking katalogipun kelompok galaksi "Galaxy Cluster" ingkang dipunkempalaken ing  salaminipun survey Palomar Sky Survey. Piyambakipun ugi nganalisis bab wujud formasinipun lan evolusinipun objèk mau. Piyambakipun nedahaken bilih wonten ing orde kaping kalih pengelompokkan ingkang wonten ing boten mbuktèkaken wontenipun model ingkang hirarkis saking Carl Charlier. Piyambakipun ugi manggihaken kados pundi tingkat padhangipun satunggaling kluster saged dipun-ginakaken minangka ukuran skala tebihipun satunggaling objek. Piyambakipun ugi nyusun satunggaling dhpatar saking 86 planit nebula ingakng sanget misuwur ing taun 1966 ingkang ugi ngewrat Abell 39.

Katalog Abel inggih punika satunggaling pratélan katalog ingkang paling meh jangkep ingkang ndhaptar kirang langkung 4000 kluster ingkang ngewrat paling boten wonten tigang dasa anggotanipun ingkang saged ngantos redshift saking z = 0,2. Katalog asli saking kluter- kluster ingkang wonten ing belahan langit sisih lor inggih dipunwedalaken ing taun 1958. Lajeng damel katalog malih ingkang langkung dawa, kalebet ingkang ngewrat kluster - kluster ingakng wonten ing belahan langit sisih kidul, ingkang dipunterbitaken kanthi anumerta ing taun 1989 kanthi kerja sama  Harold G. Corwin lan Ronald P. Olowin.
Abell ugi manggihaken malih periode saking komet 52P/Harrington-Abell. Together with Peter Goldreich, he correctly determined that planetary nebulae evolve from red giants.
Abell ugi gadhah semangat ingkang ageng kanggé mbongar klaim para ilmuwan kados ta ingkang dipunandharaken déning Immanuel Velikovsky. Piyambakipun ugi minangka ingkang madegaken komite 'Committee on Scientific Investigation of Claims of the Paranormal (CSICOP) lan paring kontribusi artikel kanggé jurnalipun  The Inquirer Skeptis.

Cathetan suku

 JRASC 77 (1983) L85
 QJRAS 30 (1989) 283
 University of California: In Memoriam, 1985
Abell, George, "Exploration of the Universe", Holt, Rinehart and Winston (Copyright 1964)
 Abell, G.O., Morrison, D., and Wolff, S.C., Exploration of the Universe, Saunders College Pub; 6th/Rev edition (February, 1993) ISBN 0-03-094666-2
 Abell, G.O., Wolff, S.C., and Morrison, D., Realm of the Universe, Saunders College Publishing; 5th ed., 1994 edition (January, 1994) ISBN 0-03-001664-9

 Abell, G.O., A catalog of rich clusters of galaxies'', American Astronomical Society (1989) ASIN B000726Y06

Lair 1927
Pati 1983
Ahli astronomi Amérikah Sarékat
inggih punika salah satunggaling nama spésies karakter fiksi saking serial Pokémon. Charmander dados salh satunggaling starter Pokémon ing wewengkon Kanto kaliyan Bulbasaur lan Squirtle.

Profil 
Charmander (nomer 004 ing national Pokedex, 229 ing Johto, 206 ing Hoenn), ingkang basisipun nama saking salamander mistis ing jaman kuna ingkang tahan nalika dipunobong kanthi latu inggih punika sawijining spésies Pokémon jinis reptile, ingkang minangka gabungan saking salamander lan sakedhik éwahan dinosaurus. Charmander limrahipun dumunung ing gunung aktif, nanging boten gampil kapanggihaken. Sipatipun taksih jinak, gampil punatur kabandhingaken kaliyan evolusinipun. Charmander gadhah ciri khas, inggih punika geni ingkang murub ing pérangan buntutipun, ingkang sampun pikantuk wiwit lair. Dipunpitadosi manawi geni punika sirep, Pokémon jinis Charmander punika mati, éwadéné dèrèng naté wonten ing cariyos ing serial TV, manga, utawi dolanan video ingkang ngandharaken bab punika kanthi saèstu.

Amargi saged nyemburaken geni, kadang kala fans Pokémon ugi nyebut Charmander minangka Pokémon jinis naga. Kaliyan Magmar, Charmander inggih minangka jinis ingkang gadhah geni ing buntutipun. Charmander saged evolusi dados Charmeleon nalika level 16 lan evolusi malih dados Charizard nalika level 36.

Kemampuan 
Charmander saged nyemburaken geni, ingkang salajengipun dados ciri penjelas bilih Charmander inggih punika Pokémon jinis geni. Nanging kampuan punika gegayutan kaliyan kasarasan la kekiyatan Charmander, saèngga manawi kumalangkung anggènipun nyemburaken geni, energinipun badhé samsaya kirang. Sesarengan kaliyan wakdal lan wujud evolusi, Charmander saged mangerto lan nyinaoni manéka rupa tipe teknik serangan geni kados Flamethrower lan Fire Blast. Charmander ugi saged sinau teknik ingkang tipe naga kados Dragon Rage lan Outrage ingkang namung pikantuk nalika breeding.

Habitat 
Charmander kalebet langka manawi madosi ing alam alasan. Kadang kala Charmander saged kapanggihaken ing daerah kanthi kaanan panas ingkang ekstrem kados ta gunung api. Wujud evolusi angka 2 saking Charmander, inggih punika Charizard katingal dumunung ing Charicfic Valley ingkang namung wonten ing anime.

Evolusi

Charmeleon 

Wujud evolusi kapisanan saking Charmander inggih punika Charmeleon. Charmander éwah dados Charmeleon ing level 16. Charmeleon minangka wujud remaja saking Charmander, kanthi ukuran badan lan bobot dumugi kaping kalih saking Charmander, Charmeleon saged ngantem lawan kaliyan buntut ingkang kiyat. Wonten ing evolusi punika, Charmeleon gampil agresif lan saged ugi nyerang Traineripun. Éwadéné makaten, Charmeleon badhé patuh lan setia dhateng Pokemon Trainer ingkang dipunanggep kiyat.

Charizard 

Charmeleon béwah dados Charizard ing level 36. Wonten ing wujud punika, badanipun kaping kalihipun saking wujud minangka Charmeleon. Kekiyatanipun nyemburaken geni ingkang luar biyasa, ugi saged nglelehaken gunung es. Kajawi punika, Charizard sampun gadhah swiwi.

Cathetan suku 

Pokémon
Bikini Bottom ya iku kutha ing seri animasi SpongeBob SquarePants. Kutha iki dadi panggonan utama ing seri SpongeBob SquarePants, anging pusate nembé metu ing episode Hall Monitor.

Kutha iki kasusun saka manéka warna usaha, kalebu restoran, toko lan produsen. Kutha iki duwé ékonomi kang stabil, sistem pendhidhikan imbang, perawatan keséhatan isih ora jelas (kaya ing episode The Mattress Lost). ing Jerone uga ana stadion, taman hiburan lan fasilitas rekreasi liyané. Bikini Bttom pisanane diomongake ing episode "Plankton" nanging pisanan metu ing episode Help Wanted. Bikini Bottom uga dadi omah kanggo kabèh karakter ing seri SpongeBob SquarePants.

Panggonan 
Bikini Bottom ana ing ngisore Samodra Pasifik, ing bikini Atoll. Ana akèh tuladha lan bukti ing filem Game Computer employee of the Month, salah sijining iwak ngomong yèn Bikini Bottom ana ing ngisor Samodra Pasifik. Bikini Bottom ana ing Pulo Bikini Atoll, kang ana ing Samudera Pasifik. Panggonan bikini botton kang ana ing ngisore Samudera Pasifik mau ing episode The SpongeBob SquarePants Movie.

Géografi 
Géografi Bikini Bottom kasusun saka gunung, alas, tlaga, laguna, guwa, savana, karang lan kali. Ing The SpongeBob SquarePants Movie, gunung geni, got lan ara-ara ketok ing sapperangan panggonan. Ing ngisor iki ya iku pérangan géografi kang kerep metu:

 Goo Lagoon
 Sand Mountain
 Jellyfish Fields
 Kelp Forest
 Make Out Reef
 Brain Coral Fields
 Mermalair
 Mount Climb-up and Fall-off
 Sea Needle
 Bikini Bottom Dump
 Krusty Krab.
 Bikini Stadion.
Dalan utama ing kutha iki ya iku dalan keong mawa omahé SpongeBob, Squidward lan Patrick, Krusty Krab lan Chum Bucket. Ing pusat kutha Bikini Bottom, wong-wong ketok manggon ing omah lan kerja. Sapérangan warga kutha nggunakaké  manéka warna barang kanggo dadi omah, kaya Patrik manggon ing ngisor watu, SpongeBob ing nanas lan Squidward ing sirah moai Pulo Paskah.

Cathetan suku 

Kutha fiktif
SpongeBob SquarePants
Gohan inggih punika satunggaling paraga saking manga lan anime Jepang. Dragonball Z. Piyambakipun putra kapisanan saking Son Goku lan Chi-Chi. Amargi gadhah campuran getih saking bangsa Saiya lan Bumi, saèngga wiwit alit Gohan gadhah kekiyatan ingkang digdaya sanget (jaréné dipunmangertosi bilih manawi kadadosan palakrama silang antawising bangsa Saiya kaliyan bangsa sanès, saèngga keturunan ingkang dipunkasilaken badhé gadhah tenaga ingkang sekti mandraguna lan digdaya sanget).

Gohan kapisanan medal wonten ing komik/manga Dragon Ball Z Nomor 17. Nalika kanggé kapisanan medak Gohan taksih ngancik umur sakitar 4 taun lan gadhah gegayuhan kanggé dados satunggaling profesor. Gohan dipunbekta déning Son Goku saperlu sowan dhateng dalemipun Master Roshi ingkang wonten ing sawijining puloalit ingkang panci saweg ngadani adicara kempal-kempal sesarengan. Anangin, nalika nembé kemawon dumugi wonten ing pulo Kame lan tetepungan kaliyan Master Roshi, Bulma, Umigame (si kura-kura), lan Krillin, ujug-ujug dhateng tiyang asing ingkang ngaku minangka ingkang nama Raditz, inggih punika kakang kandhung saking Son Goku. Rawuhipun Raditz inggih punika saperlu mriksani punapa inggih Son Goku sampun kasil nindakaken tujuan utamanipun. Nanging amargi Raditz, Vegeta lan Nappa taksih ningali wontenipun pagesangnan ing planit Bumi, pungkasanipun Raditz dipundhawuhi saperli mriksani. Amargi kasunyatanipun Son Goku boten purun gabung malih kaliyan Raditz, saéngga Raditz nyandra Gohan lan ngancam badhé numpes Gohan manawi Son Goku boten purun mbekta 100 mayit manungsa ing bumi.

Kekiyatan Gohan katingal ingkang kapisanan nalika scouter ingkang dipun-ginakaken déning Raditz nedahaken angka sakitar 700-an (déné Son Goku lan Piccolo namung sakitar angka 400-500). Lan nalika Son Goku sampun wiwit kapojok, pungkasan Gohan ingkang taksih umur 4 taun punika duka lan medalaken sadaya tenaganipun (angka wonten ing scouter nedahaken angka wonten ing sanginggiling 1000).

Sasampunipun Raditz kasil dipunasoraken, piyambakipun maringi pirsa bilih badhé wonten 2 tiyang saking bangsa Saiya ingkang langkung kiyat saking piyambakipun ingkang badhé dhateng ing bumi saperlu numpes sadaya pagesangan wonten ing bumi. Amargi punika Piccolo pungkasan milih kanggé nglatih Gohan ingkang sampun gadhah modal tenaga ingkang ageng sanget.

Sasampunipun sapérangan lelampahan kalampahan, Gohan pungkasan saged ugi dados Super Saiyan. Wonten ing pérangan Cell Saga, Gohan minangka ksatria ingkang paling kiyat tinimbang sadaya Z-Fighter. Nanging nalika jaman perdamaian dumugi, Gohan wngsul malih males gladhen saéngga kekiyatanipun mandhap lan kacandhak déning Son Goku lan Vegeta.

Son Gohan pungkasanipun nikah kaliyan Videl (putra saking Mr.Satan ingkang dipunpitadosi pahlawan ingkang nylametaken bumi amargi saged numpes Cell) lan gadhah satunggaling putri ingkang dipunsukani nama Pan.

Wonten ing edisi Dragon Ball GT, Gohan pungkasanipun saged nindakaken punapa ingkang dados cita-citanipun kanthi dados satunggaling ilmuwan ingkang nyambut damel ing Capsule Coorporation kagunganipun kulawarga Bulma.

Silsilah

Cathetan suku 

Paraga Dragon Ball
Artikel mawa basa krama
Jeremy Shu-How Lin (Hanzi tradhisional: 林書豪; Hanzi prasaja: 林书豪; pinyin: Lín Shūháo; Pe̍h-ōe-jī: Lîm Su-hô; lair 23 Agustus 1988; umur 24 taun) ya iku pamaen basket profésional saka Amérikah Sarékat. Wiwit 2011 maen kanggo New York Knicks ing liga National Basketball Association (NBA). Juli 2012, Lin Pindah menyang Houston Rockets. Lin ya iku salah sikini pamaen Amérika keturunan Asia ing jerone sajarah NBA lan pamaen Amérika sapisan keturunan Cina utawa Taiwan.

Kulawarga 
Lin lair ing Los Angeles, California lan digedhegake ing Palo Akto, California. Wong tuwané, Gie-Ming Lin lan Shirley Wu, imigrasi saka Taiwan menyang Amérika serikat ing tengah-tengah taun 1970-ab. Kulawargane bapakne asalé saka Beidou, Changhua ing Taiwan, déné kulawarga ibune saka Pinghu Zhejiang ing Daratan Cina. Dhèwèké duwé kangmas, Josh lan adhik lanang, Joseph. Gie-Ming ngajari anak-anaké dolanan basket. Lin digedhegake ing kulawarga Kristen.

Jaman SMA 
Tahun pungkasan ing SMA Palo Alto Hight School (2005-2006), Lin dadi kapten lan mimpin tim mau saéngga bisa mecahake rekor menang-kalah 32-1 ngalahake tim nasional saka sekolah Mater Dei, 51-47, kanggo ngrebut juara divisi II praja California. Miturut Dana O'Neil saka ESPN Lin ya iku pilihan kang utama kanggo pamaen kang paling apik rikala iku. Dhèwèké éntuk panghargyan mawa juru main first-team all-state lan Northern California Division II Player of the year.

Kompetisi Internasional 
Lin tahu diundang déning Chinese Taipe ya iku eneng resmi kang dienggo déning Republic of China (Taiwan) ing tetandhingan internasional kanggo dadi tim nasional ing kompetisi FIBA. Tanggal 28 Juli 2010 rikala ing Taipei kanggo maen ing tetandhingan persahabat kang dianakake déning Yao Ming, Lin ngomong durung nju[uk kaputusan apa dhèwèké gelem main kanggo Chinese Taipe. Juni 2011, Chinese Taipei Basketball Association (CTBA) ngatutake jeneng Lin ing susunan 24 juru main sementara kanggo 2011 FIBA Asia Associationship. Nanging, ing sasi sabanjuré, CTBA ngumumake yèn Lin nulak tawaran saka tim bal basket Replublik Rakyat Cina kanggo maen ing turnamen kang padha nanging Chinese Basketball Management Center ngomong yèn ora tahu ngubungi Lin.

Tanggal 4 Agustus 2011, Lin ngomong bakal mikirrake bakal maen ing luar nagari rikala NBA lockout 2011 nanging bakal tetep ngenteni nganti tenanan mari sawisé cidra. September 2011, Lin maen ing pira-pira tetandhingan kanggo tim Dongguan Leopards kang kelebu ing Chinese Basketball Association (CBA)ing keuaraan ABA Club Championship di Guangzhou, Cina ana ing turnamen mau dhèwèké pikantuk panghargyan mawa juru main terbaik.

Cathetan suku 

Tokoh Tiongkok
Pamain baskèt
inggih punika salah satunggaling nama kanggé karakter spésies fiksi saking serial Pokémon. Nama Arbok piyambak minangka pengejaan kuwalik saking tembung Inggris cobra, kanthi aksara C ingkang kagantosaken déning huruf K.

Profil

Psikologis 
Arbok (#024 ing Pokedex Kanto, #051 ing Johto, lan #226 ing Hoenn) minangka salah satunggaling jinis spésies Pokémon reptil ingkang ngandhut wisa kanthi warni dominan ungu, lan minangka wujud evolusi saking Ekans, kanthi ciri bilih Arbok punika sampun  kicalan buntut dherikipun. Arbok kados déné ula kobra saèstu saged mbetangaken balung rusuk wonten ing pérangan praupanipun kados déné sendhok. Desainer Pokémon, Ken Sugimori, kadosipun antusias sanget kanthi rupa Arbok, ing pundi lajeng piyambakipun nambahaken sakedhik desain sanès nalika Arbok mbentangaken pérangan gulunipun kados memper sendhok inggih punika badhé medal sawijining praupan ingkang duka. Sapunika kacathet wonten 6 variasi praupan duka ingkang sampun dipunkenal déning para fans Pokémon ing kolong jagad. Dawaning badan Arbok dumugi sakitar 11,6 kaki, kanthi bobot antawis 143.3lbs.

Kemampuan 
Arbok gadhah kemampuan ingkang manéka jinis. Arbok saged nyokot kanthi wisa ingkang kiyat sanget lan saged damel pejah. Kajawi punika Arbok ugi saged ngremukaken benda kados watu ageng namung satunggal gubetan kemawon. Arbok ugi saged ngipnotis korbanipun kanthi praupan ingkang wonten ing gulunipun mau. Arbok ugi saged marikaken badanipun piyambak nalika sakit kénging serangan saking musuhipun, ciri ingkang pungkasan meh sami kaliyan Pokémon spésies ula watu, Onix.

Habitat alasan 
Arbok minangka satunggaling spésies Pokémon ingkang ganas, remen njajah alam sakitar. Arbok ugi kadang kala nyerang sinten kemawon ingkang nyobi nganggu Arbok kanthi cara nyemprotaken wisanipun. Arbok ugi kawentar babagan sipatipun ingkang bengis, piyambakipun boten badhé mandheg saderengipun lawan mau asor napa pejah, boten perduli dangunipun Arbok lan lawannipun punika tetandhingan. Wonten ing alam alasan, Arbok urip ing daerah savana lan alas ingkang langkung kathah sesuketane.

Serial animasi 
Wonten ing episode EP056: The Ultimate Test, Ash Ketchum naté migunakaken Arbok nalika piyambakipun ndhèrèk ujian mlebet Liga Pokémon nalika nglawan instrukturipun, Jolteon. Salajengipun wonten ing episode AG015: Gonna Rule the School, satunggaling Arbok dipun-ginakaken déning para siswa sekolah kapelatihan Pokémon wonten ing satunggaling gladhden ing sekolah mau. Lan wonten ing episode DP091: One Team, Two Team, Red Team, Blue Team, satunggaling Arbok sanès dipun-ginakaken déning para siswa Akademi Mangsa Panas Pokémon wonten ing sawijining adicara Pokémon Triathlon.

Cathetan suku 

 Arbok dalam Bulbapedia

Karakter Pokémon
Anime

cs:Seznam pokémonů (21-40)#Arbok
en:List of Pokémon (21–40)#Arbok
es:Arbok
fi:Arbok
pl:Lista Pokémonów (21-40)#Arbok
simple:Arbok
Sesium yaiku unsur kimia ing tebel periodik kang duwé simbol Cs (saka jeneng basa Latin, Caesium) lan nomer atom 55. unsur kimia iki kalebu logam alkali kang empuk lan awerna putih rada kaya emas, kang minangka salah siji saka unsur logam telu kang wujudé cair ing suhu ruangan. Nggunakaké sesium paling kawentar yaiku ing jam atom.

Isotop 

Sesium duwé isotop paling akèh ing antarané unsur-unsur ing tabel periodik, yaiku 32 kanthi masa udakara saka 114 nganti 145.

Dhéfinisi Detik 

Sesium isotop 133 minangka jam atom kang digunakaké déning èlmuwan minangka referensi kanggo ngemataké wektu tempuh panalitiyan kathi trep banget. Miturut BIPM (badan kang ngurusi standar Ékan Sistem Internasional), dhéfinisi sadetik yaiku wektu kang diprelokaké atom sesium-133 kanggo nggeter ping 9.192.631.770.

Sajarah 
Sesium tinemu kanthi cara spektroskopik déning Bunsen lan Kirchohoff ing taun 1860 ing banyu mineral saka Durkheim.

Sumber 

Sesium kalebu logam alkali kang ana ing lepidolite, pollucte (silikat aluminum lan Sesium teles), lan ing sumber-sumber liyané. Salah siji sumber paling sugih kang ngandhut Sesium ana ing tlaga Bernic ing Manitoba, Kanada. deposit ing tlaga mau diprakirakaké ngandhut 300.000 ton pollucite kang ngandhut 20% Sesium. Unsur iki uga diisolasi kanthi cara elektrolisis fusi sianida lan kanthi sawatara metode liyané. sesium murni kang bébas gas bisa disiyapaké kanthi cara dekomposisi panas sesium azida.

Sipat 

Sipat metal Sesium bisa dideleng ing spektrum kang duwé garis biru loro kang padhang lan sawatara pérangan abang, kuning, lan ijo. Elemen iki wernané putih rada pérak , empuk, lan gampang diwangun. Sesium yaiku elemen akalin kang paling elektropositif. Sesium, gelium, lan raksa yaiku logam kang dhapuré cair ing suhu ruangan. Séesium berekasi meletup kanthi banyu atis, lan bereaksi karo es ing suhu sadhuwuré 116 derajat Celcius. Sesium hidroksida, basa kang paling atos kang dimangertèni, bereaksi atos karo kaca.

Kagunan 

Amarga Sesium nduwé kawigatèn menyang oksigèn, logam Sesium didadèkaké penarik ing tabung-tabung elektron. Sesium uga digunakaké ing sèl-sèl fotoelektrik, lan minangka katalis ing hidrogenasi senyawa-senyawa tartamtu. Logam Sesium uga nembé tinemu aplikasiné ing sistem propulsi. Sesium digunakaké ing jam atom kanthi akurasi sing suwéné 5 detik ing 300 taun. senyawa-senyawané kang wigati yaiku klorida lan nitrat.

Cathetan suku 

Unsur kimia
Logam alkali
Santo Dunstan (909-988) punika satunggiling rahib Benediktin lan ugi satunggiling pambaharu kagesangan gréjawi ing Inggris. Panjenenganipun miyos ing Baltonsborough, caket Glastonbury, ing satunggiling kulawarga bangsawan. Dunstan nempuh pendhidhikan ing Glastonbury lajeng nyambut damel ing papréntahan Raja Athelstan. Nalika taun 935, panjenenganipun dipunpecat saking pedamelanipun déning raja. Sasampunipun puniku, panjenenganipun mlebet biara lan dipuntahbisaken dados imam. Salajengipun Dunstan kundur malih dhumateng Glastonbury kanggé nglampahi gesang minangka pamertapa lan ugi latihan kagunan lukis, nyulam, lan patukangan. Nalika taun 939, Edmund dados raja lan nimbali Dunstan malih dhumateng pedamelanipun ing papréntahan. Sasampunipun puniku, Dunstan dipunangkat dados kepala biara Glastonbury lan ing wekdal-wekdal salajengipun panjenenganipun nlampahaken pambaruan kanggé biara lan gréja ing Inggris miturut peraturan Santo Benediktus. Pambaruan ingkang dipunlampahaken Dunstan dipunmilai wiwit taun 940 dumugi 1539.

Réferènsi 

Lair 909
Pati 988
Santo lan Santa
Artikel mawa basa krama
Felix II punika Anti-Paus wiwit taun 356 dumugi taun 358.

Nalika taun 356, panjenenganipun dipunangkat dhumateng tahta Kapausan nalika Paus Liberius dipunbucal déning Kaisar Romawi Konstantius II amargi nulak napakastani serat pangutukan dhumateng Athanasius. Pamilihan Felix matentangan kaliyan pepénginan para klerus lan masarakat wiyar. Panahbisan Felix dipunlampahaken déning sapérangan pendhéta inggil ingkang dipungadhahi déning pura. Nalika kapilih, panjenenganipun nembé njabat minangka dhiakon agung Roma.

Nalika taun 357, amargi panyuwunan ndhesak saking utusan pawèstri-pawèstri bangsawan Romawi, Konstantius nyarujuki kanggé mbébasaken Liberius, kanthi sarat panjenenganipun kedah napakastani pranyatan iman sèmi-Arian. Konstantius ugi ngedalaken satunggiling dhekrit bilih Felix ugi Liberius kedah mréntah kanthi sesarengan. Sanadyan makaten, kunduripun Liberius dhumateng Roma nalika taun salajengipun dipuntampi déning sadaya lapisan kanthi antusias sanget. Pupunika njalari Felix mutusaken kanggé énggal-énggal munduraken dhiri saking Roma.

Namung sakedhik ingkang dipunkawruhi prakawis sisa gesangipun. Cathetan-cathetan prakawis piyambakipun kathah ingkang silih kontradhiksi, nanging ketingalipun panjenenganipun nelasaken sisa wekdalipun ing tanah kagunganipun ing caket Porto. Panjenenganipun séda nalika taun 365 lan (tanpa dipunkawruhi dhasaripun) dipunanggep minangka martir, ingkang dipunpèngeti saben tanggal 22 Juli. Nalika mangsa kapausan Paus Gregorius XIII, pamanggènan nama Felix II ing antawisipun dhaftar Paus dipunrembagaken. Kanggé mbiyantu mutusaken, dipunupados punapa wonten kaajaiban ingkang saged kapanggih prakawis Feliks. Sarkofagusipun dipunbikak, lan miturut legendha, tembung "Paus lan Martir" kapanggih kaserat ing badanipun. Nanging, legendha supernatural punika boten dipunakeni déning otoritas Gréja Katulik Roma.

Pranala njawi 
 Anti-Paus Feliks II di Catholic Encyclopedia

Felix 02
Felix 02
Felix 02
Felix 02
Artikel mawa basa krama
Steven Tyler yaiku vokalis saka band lègendharis Aerosmith. Tyler lair tanggal 26 Maret 1948. Dheweke lair lan gédhe ing kutha Yonkers, New York, negara Amérika Serikat . Tyler iku putrané ibu Susan nèè Blanca lan bapak Victor Tallarico ibune Tyler iku turunan Polen, déné bapaké Tyler turunan Jerman lan Italia, nanging Tyler lair lan urip sabendinane ana ing Amérikah Sarékat. Tyler ngangsu kawruh ing Roosevelt High School . Sawisé lulus, Tyler miwiti sekolah ing Leonard Quintano Young Professionals School . Jeneng jejulukané Tyler ya iku Demon of Screaming, amarga swarane Tyler iku dhuwur lan amba dengungé. Nalika isih enom, Tyler tau dadi pecandhu narkoba lan  seneng mendem . Roling Stone Magazine uga mènèhi panghargyan marang Tyler penghargyané yaiku dheweke kalebu 100 Vokalis kang Becik .

Miwiti Aerosmith 
Nalika taun 1969, Tyler gawé lagu Dream On (saiki ana ing album kapisané [[Aerosmith). Dhèwèké banjur diajak gawé band kanthi jeneng Jam Band, lan gawéné dibantu déning Joe Perry (gitar) lan Tom Hamilton (Bass) (sakabèhé iku anggota Aerosmith. Nalika dhèwèké miwiti manggung kaping pisan, Tyler lan Joe Perry ngajak kancané saka New York kanggo ngisi drum, ya iku Joey Kramer. Banjur Tyler dadi vokal, déné sadurungé dadi drummer. Tyler uga ngajak Ray Tabano, nanging dhèwèké metu nalika taun 1971, lan diganti Brad Whitford. Band iki uga duwé jeneng Aerosmith, nalika kontrak omah bareng ing Boston. Steven Tyler gawé  lagu-lagu kang ngehits saka Aerosmith ing kontrakan Boston. Tyler uga miwiti dadi modèl ing Rolling Stone Magazine. Dhèwèké dadi among lan dadi lanang metropolis kang cèdhak karo alkohol lan narkoba. Kanca-kanca ing band Aerosmith uga dadi alkoholis. Aerosmith bebarengan karo Tyler uga miwiti tur ing nagara Jepang. Ing Jepang ngetokaké lagu Kings and Queens lan Draw the Line, banjur dadi lagu kang pungkasan saka band iki. Nalika 1978, Tyler duwé ide manawa gawé album live nalika manggung ing Texas, ya iku album Live! Bootleg lan Live Texxas Jam '78.

Aerosmith]] ]]

Cathetan suku

Pranala njaba 
 Web Kanthor Aerosmith
 Web Kanthor Fans Aerosmith

Pranala njaba Buku 
 
 
 
 
 
 

Aerosmith
Penyanyi Amérikah Sarékat
Musisi Legendharis
Lair 1948
Musisi Amérikah Sarékat
Joint Photographic Experts Group (JPEG) ya iku skema kompresi file bitmap. Awalnya, file yang menyimpan hasil foto digital duwé ukuran kang gedhé mula ora praktis. Karo format iki, kasilé gambar kang mauné gedhé bisa dikompresi (dimampètaké) mula dadi luwih cilik.

Sajarah JPEG 
Jpeg dikembangaké wiwitan taun 1980 déning Joint Photographic Experts Group (JPEG). JPEG merupakan format asring digunakan di internet. Implementasi format JPEG kang paling anyar diwiwiti taun 1996 lan tambah maju karo inovasi format anyar kang meluni tambah canggihé teknologi kang duwé manpangat ning format JPEG. meski format JPEG iku nganggo metode kompresi gambar kang gratis, nanging ana perusahaan jenengé Forgent ning taun 2002 matenaké format iki lan bakalan njaluki bayaran lisensi. Segera Group JPEG mengumumkan sebuah format JPEG 2000 sebagai sebuah format pengganti. Namun dua hal di atas terlambat, karena JPEG sudah digunakan kanthi luas dan hak paten belum ditetapkan olèh pengadilan.

Tabel Komparasi Karakteristik Jinis File Gambar ning Web 
Tabel komparasi karakteristik jinis file gambar ning web.

Pranala njaba 
 Jpeg.org
 Telecommunication Standardization Sector (ITU-T)

Cathetan suku 

Format gambar
Tiara (saking basa , saking basa , kanthi sumber saking basa ingkang langkung sepuh ) punika kalebet salah satunggal saking jinising makutha. Istilah punika tumuju ing kalih jinis makutha. Kanthi tradhisional, "tiara" tumuju ing makutha ingkang inggil, asring wujud wujud tabung ingkang lanchip wonten ing pérangan pucukipun ingkang dipundamel saking kain utawi kulit sarta dipunhiasi mawi pola hias ingkang raya lan kaya. Makutha punika dipun-ginakaken déning raja lan kaisar nalika peradapan purba ing Mesopotamia. Bangsa Asiria nambahaken sungu (tandhuk) banthèng minangka makutha. Tiara wonten ing makutha Kamaharajan Pèrsi langkung mirib kaliyan kerucut ingkang kapotong tanpa tandhuk utawi wulu, nanging dipunhiasi langkung kathah permata mawi kerucut alit wonten ing pucukipun.

Tiara kapausan 

Wonten ing Gréja Katulik Roma, Tiara Kepausan inggih punika topi inggil ingkang dipunubengi déning tigang makutha kasusun ingkang nyangga bola donya mawi pucuk ing salib. Makutha punika naté dipunagem [[Paus (Katulik Roma)|Paus) nalika upacara tartamtu, minangka lambang otoritas lan kekuwaosan. Saking Paus Paulus VI nyingkiraken tiaranipun nalika Konsili Kaping Kalih Vatikan, Tiara kepausan boten naté dipun-ginakaken malih. Paus Benediktus XVI malah ngicalaken tiara saking lambang kepausanipun nggantos kaliyan mitra (nanging lambang tiara kanthi susun tiga punika taksih dipun-ginakaken wonten ing Lambang Vatikan).

Tiara karajan 

Ratu Elizabeth II dipunsebat bilih gadhah koleksi tiara ingkang kathah piyambak lan paling berharga wonten ing donya. Kathahipun punika pusaka Karajan Inggris. Kadang kala piyambakipun ngagem tiara nalika wonten ing adicara mirunggan.

Tiara sanèsipun 
Ing jaman sapunika tiara sampun saged dipunagem déning rakyat kathah. Sanajan kala rumiyin namung kénging dipunagem déning para bangsawan, para raja, lan para ratu. Sapunika Pengantèn èstri ugi saged ngagem tiara minangka péranganing rasukan ingkang dipun-ginakaken nalika adicara mantènan . Tiara ugi dipun-ginakaken minangka lambang ingkang dados jawara wonten ing kontès kasulistyan kados wonten ing adicara Miss Universe, Miss World, Putri Indonésia lan Miss Indonésia .

Cathetan suku

Pranala njawi 

 The Royal Collection Koleksi tiara Ratu Elizabeth II
 Ballet and classic  Cenário loja Eliana Salles-Tiara Brasil

Makutha
Paès
Griya Banjar utawa griya ba'anjung inggih punika jinisipun griya yasanipun tiyang Banjar wonten ing Kalimantan Kidul. Griya-griya punika ingaran griya ba'anjung amargi gadhah anjung, utawi sisih kiwa lan tengenipun griya ingkang miyar saking pérangan pokok griya. Anjung minangka tetengeripun ingkang wigati tumrap Griya Banjar, sanadyan ugi wonten griya ingkang tanpa anjung. Saking sadaya griya, ingkang kondhang linangkung inggih punika jinis Griya Bubungan Inggil. Griya punika, sinebat Dalam Sirap, kanggé dalemipun sultan utawi kadhatonipun tiyang Banjar.
Bulguksa utawi Kuil Bulguk (佛國寺; "Kuil Negeri Buda") inggih punika kuil Buda utami saking Sekte Jogye. Bulguksa mapan wonten ing Gyeongju, Provinsi Gyeongsang Kidul, Koréa Kidul. Kuil punika wigati sanget amargi kalebet situs tilaran sajarah wiwit saking jaman kraton Silla, sarta nyimpen 7 harta nasional Koréa Kidul ingkang taksih saé. Bulguksa dipundamel kategori minangka Situs Bersejarah dan Indah No.1 déning pamaréntah Koréa Kidul. Sareng kaliyan Seokguram, papan ziarah ing Gunung Toham, Bukguksa dados Situs Warisan Donya UNESCO nalika taun 1995.

Kuil Bulguk jumeneng nalika taun 751 nalika masa papréntahan Gyeongdeok saking Karajan Silla déné pambangunanipun dipunkonstruksi déning nayakotama Kim Daeseong. Pambangunan mau rampung nalika taun 774 bibar sédanipun Kim lajeng dipunparingi nama Bulguksa. Kuil Bulguk naté dipunrenovasi nalika jaman Goryeo lan wiwitan Dinasti Joseon. Nanging nalika masa Invasi Jepang taun 1592-1598 kuil punika kénging kerisakan. Rekonstruksi malih dipunwontenaken kaping 40 antawisipun taun 1604 dumugi aun 1805. Renovasi ugi dipunwontenaken nalika jaman penjajahan Jepang nanging wonten sapérangan kuil ingkang miturut kabar ical amargi risak. Restorasi bibar Perang Dunia II lan Perang Koréa dipunlampahi nalika taun 1966. Lan nembé ing antawisipun taun 1969 lan 1973, almarhum Présidhèn Park Chung Hee gadhah usaha kanggé restorasi kanthi ageng dumugi strukturipun kados ingkang wonten sapunika. Pérangan-pérangan pagoda watu dipunkonduraken kados rumiyinipun. Kuil punika mapan wonten ing ngandhap Gunung Toham lan sapunika dados kuil utami distrik kaping 11 saking Sekte Jogye.

Struktur 
Gerbang mlebet dhateng kuil punika Sokgyemun. Gerbang Sokgye lan tangga watu tumuju kuil punika arsitèktur ingkang dados péranganing harta nasional nomer 23. Tangga ngandhap dipunsebat Cheong-ungyo ("Kreteg Awan Biru"), dawanipun 6,3 mèter kanthi gunggung 17 pidakan. Krerteg nginggil dipunsebat Baek-ungyo ("Kreteg Awan Putih"), dawanipun 6,3 mèter lan gunggungipun pidakan punika wonten 16. Pidakan kalih kreteg punika 33 pidakan minangka lambang 33 tahap pancerahan wonten ing ajaran Buda. Kreteg punika madep ing lawang Gerbang Jaha.

Bulguksa gadhah kalih pagoda watu, Seokgatab lan Dabotab. Seokgatab dipunsebat ugi kaliyan "Pagoda Sakyamuni" mawi 3 tingkap, dhuwuripun 8,2 mèter. Arsitektur Seokgatab langkung prasaja tinimbang Dabotab amargi boten kathah ukiran. Pagoda kados punika kalebet tipikal pagoda ing sapérangan ageng kuil Buda ing Koréa, nanging bénten kaliyan Dabotab ingkang dados satunggaling pagoda ing Koréa ingkang mawi arsitèktur kathah ornamènipun. Dabotab utawi "Pagoda mawi kathah kasugihan (harta)" dhuwuripun 10,4 mèter. Kalih pagoda punika kalebet harta nasional angka 20 lan 21.

Gladri

Ugi pirsani 
 Gyeongju
 Kutha sajarah Gyeongju

Cathetan suku

Pranala njawi 

  Situs Resmi Bulguksa
 Korean National Heritage Online: Bulguksa
 Bulguksa

Arsitektur Koréa
Koréa
Wangunan lan struktur ing Koréa Kidul